open-index/open-wikipedia-markdown huggingface dataset:
Իգոր Իլյինսկի

**Իգոր Վլադիմիրովիչ Իլյինսկի** (), ռուս խորհրդային դերասան, ԽՍՀՄ ժողովրդական արտիստ (1949)։

## Կենսագրություն
Բեմական գործունեությունն սկսել է 1918 թվականից։ 16 տարեկանում ընդունվել է Վ. Կոմիսարժևսկայայի ղեկավարած թատերական ստուդիան և մեկ տարի անց բեմահարթակ է բարձրացել։ Իլյինսկու կինոգործունեությունը սկսվել է լրտես Կրավցովի դերով Յակով Պրոտազանովի «Աելիտա» ֆիլմում։ Հանդես է եկել մոսկովյան օպերետում, «Չղջիկ» կաբարեում և այլուր, 1920 թվականից՝ ՌԽՖՍՀ առաջին և Մեյերխոլդի անվան թատրոններում։ Վ. Մեյերխոլդի բեմադրություններում խաղացել է Պրիսիպկին (Մայակովսկու «Փայտոջիլ»), Սչաստլիվցև (Ա. Օստրովսկու «Անտառ»), Ռասպլյուև (Սուխովո-Կոբիլինի «Կրեչինսկու հարսանիքը») և այլ դերեր։ 1938 թվականից Մոսկվայի Փոքր թատրոնի դերասան։ Ստեղծել է և՛ կոմիկական, և՛ հոգեբանական խոր ու նուրբ կերպարներ՝ Խլեստակով (Գոգոլի «Ռևիզոր»), Շմագա, Յուսով (Ա. Օստրովսկու «Անմեղ մեղավորներ», «Եկամտաբեր պաշտոն»), Ակիմ (Լ. Տոլստոյի «Խավարի իշխանությունը»)։ Եղել է կոմիկական դերերի նշանավոր կատարող կինոյում («Տորժոկի դերձակը» (1925), Ֆեոդոր Օցեպի «Միսս Մենդ» (1926), Սերգեյ Կոմարովի «Մերի Պիկֆորդի համբույրը» (1927) և «Միլիոնով տիկինը» (1928), ինչպես նաև մի շարք հնչունային կինոնկարներում, որոնց թվում Գրիգորի Ալեքսանդրովի («Վոլգա-Վոլգա», 1938), Վիկտոր Դոբրոնիցկու «Համերգ ռազմաճակատին» (1942), Էլդար Ռյազանովի («Կառնավալային գիշեր», 1956, այս կինոնկարում Օգուրցովի դերակատարման համար, Իլյինսկին 1958 թվականին մոսկովյան առաջին համամիութենական կինոփառատոնում արժանացավ առաջին միցանակին) և «Հուսարական բալլադ» (1962), Ալեքսանդր Տուտիշկինի «Խելակորույս օր» (1956), Իլյա Գուրինի «Հանդիպում Իգոր Իլյինսկու հետ (1965) և այլն։ Հանդես է եկել նաև «Խելքից պատուհաս» (1952) և «Գայլեր և ոչխարներ» (1953) կինոնկար-ներկայացումներում, ինչպես նաև «Փոքր թատրոնը և նրա վարպետները (1952) գիտա-մասսայական կինոնկարներում։ Անտոն Չեխովի յոթ պատմվածքների մոտիվներով նկարահանած «Այդ տարբեր, տարբեր, տարբեր դեմքերը» հեռուստատեսային կինոնկարում (1971) Իլյինսկին մարմնավորել է քսանչորս բոլորովին տարբեր հերոսների։ 1975 թվականին Իլյինսկին նկարահանվում է ռուս դրամատուրգ Ալեքսանդր Օստրովսկու կյանքի և ստեղծագործական ուղու մասին պատմող «Իմ տունը թատրոնն է » (ռեժիսոր Բորիս Երմոլաև) կինոնկարում, ուր մարմնավորում է Մ. Շչեպկինին։

Արժանացել է ԽՍՀՄ պետական մրցանակների (1941, 1942, 1951)։

## Ծանոթագրություններ

Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:ԽՍՀՄ ժողովրդական արտիստներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինի շքանշանի ասպետներ
Կատեգորիա:Սոցիալիստական աշխատանքի հերոսներ
Կատեգորիա:20-րդ դարի դերասաններ
Կատեգորիա:ԽՄԿԿ անդամներ
Կատեգորիա:Ստալինյան մրցանակի դափնեկիրներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Լենինյան մրցանակի դափնեկիրներ
Կատեգորիա:Նովոդևիչյան գերեզմանատանը թաղվածներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Ռուս թատերական ռեժիսորներ
Կատեգորիա:Ռուս կինոռեժիսորներ
Կատեգորիա:Ռուս հնչյունավորողներ
Կատեգորիա:Մ. Շչեպկինի անվան թատերական ուսումնարանի մանկավարժներ
Կատեգորիա:Խորհրդային թատերական մանկավարժներ
Իմաստափոխություն

**Իմաստափոխություն**, լեզվական միավորների, գլխավորապես բառերի իմաստի փոփոխությունը (տեղաշարժը)։ Կա բառերի իմաստափոխության մի քանի տեսակ.
# բառիմաստի նորացում, երբ նախկին իմաստը մոռացվում է, և բառը գործածվում է միայն նոր իմաստով (հաստոց՝ նախկինում «պատվար, պատնեշ», այժմ միայն՝ արտադրական հատուկ հարմարանք, դազգահ), 
# բառիմաստի նեղացում, երբ բառիմաստը մասնավորվում է և նշանակում մեկ տեսակ առարկա՝ նախկին լայն նշանակությունը պահելով կամ կորցնելով (ծայր՝ ընդհանրապես՝ «եզր, վերջ», այժմ նաև՝ «գրչածայր» իմաստով, հավ՝ նախկինում առհասարակ «թռչուն», այժմ՝ ընտանի թռչունի մի տեսակ), 
# բառիմաստի ընդլայնում, երբ բառի մասնավոր նշանակությունը լայն ընդգրկում է ստանում (կառավարել՝ հնում միայն «կառք վարել», այժմ՝ առհասարակ «ղեկավարել»), 
# իմաստի շրջում, երբ բառը ձեռք է բերում իր նախնական իմաստին հակառակ նշանակություն՝ պահպանելով կամ կորցնելով նախկին իմաստը (պարապել՝ հնում միայն անգործ լինել, այժմ՝ զբաղվել մի գործով, գլխավորապես՝ մտավոր, հետազոտական, նախկին իմաստը պահպանվել է պարապ լինել և նման ժողովրդախոսակցական բառերում)։ Իմաստափոխության ենթարկվում են նաև քերականական ձևերը, կ եղանակիչով կազմված բայաձևերը՝ կասեմ, կուտեմ և այլն, սկզբնապես ցույց են տվել ներկա ժամանակ, այժմ գրական արևելահայերենում ունեն ապառնիի իմաստ, իսկ գրական արևմտահայերենում պահել են նախկին նշանակությունը։ Իմաստափոխությունը սովորաբար կատարվում է լեզվի պատմական զարգացման ընթացքում, բնական ճանապարհով (բնական իմաստափոխություն), երբեմն էլ արդյունք է լեզվաբանների և այլ մասնագետների միջամտության (արհեստական իմաստափոխություն), վերջին դեպքում բառերը (հաճախ մոռացված) որոշակի իմաստով սկսում են գործածվել մասնագիտական գրականության մեջ իբրև գիտական տերմիններ։

Կատեգորիա:Լեզվաբանություն
SBS (Հարավային Կորեա)

**SBS** (, , , ), Հարավկորեկան հեռուստա և ռադիո հեռարձակման ցանց։ Ստեղծման պահին SBS-ին զբաղեցնում էր MBC- ից հետո երկրորդ տեղը մասնավոր հեռուստաընկերություն Հարավային Կորեայում։ Տվյալ պահին այն աշխարհի չորս խոշոր հեռարձակող կապերից մեկն է։ SBS - ի գրասենյակը գտնվում է Սեուլում ընկերությունն ունի լայն մասնաճյուղային ցանց։ Ընկերության հիմնական ծրագիրը 6-րդ հեռուստալիքն է Հարավային Կորեաում։

## Հեռարձակում
1990-ի նոյեմբերի 14-ին Հարավային Կորեայի երկրորդ առեւտրային  ստեղծվել է 1990 թ.-ի դեկտեմբերի 1-ին Սեուլից սկսած դատավարության հեռարձակում։ Առաջին ռադիոհաղորդումները սկսվել են 1991 թվականի մարտի 20-ին։

## Արտաքին հղումներ
* Official SBS Website 
* Official SBS Global Website
* SBS International (SBS America)
* 

Կատեգորիա:Կորեերեն հեռուստաալիքներ
Կատեգորիա:Հարավային Կորեայի հեռուստաընկերություններ
Կատեգորիա:Հեռուստաընկերություններ այբբենական կարգով
Իկտինոս

**Իկտինոս** (, ), հույն ճարտարապետ։ Աթենքում կառուցել է Պարթենոնը (մ. թ. ա. 447-438, Կալիկրատեսի հետ) և Պերիկլեսի օդեոնը, Էլեֆսիսում՝ Տելեստերիոնը (մ. թ. ա. 430-ական թվականներին), Բասքում՝ Ապոլլոնի տաճարը (մ. թ. ա. մոտ 430)։ Իկտինոսը նորարարորեն կիրառել է օրդերային համակարգը ճարտարապետական նոր կերպարներ ստեղծելու համար։ Իկտինոսի ճարտարապետությանը բնորոշ են պլաստիկությունը, դորիսյան և հոնիական ձևերի օրգանական միահյուսումը։

## Տես նաև
* Օրդերներ
## Ծանոթագրություններ

Կատեգորիա:Հին հույն ճարտարապետներ
Կատեգորիա:Մ.թ.ա. 5-րդ դարի հույներ
9-րդ հարավային զուգահեռական

**9-րդ հարավային զուգահեռականը** հասարակածից 9° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։ 
* Լայնության մեկ աստիճանին համապատասխանում է 109 957 մ երկարություն։ 
* Հասարակածից հեռավորությունը կազմում է 995 կմ։
* Երկարության 78%-ն անցնում է ջրային տարածքներով։

## Զուգահեռականով հատվող տարածքները
Գրինվիչի միջօրեականից սկսած դեպի արևելք՝
:

## Տես նաև`
* 10-րդ հարավային զուգահեռական
* 8-րդ հարավային զուգահեռական

## Ծանոթագրություններ

Կատեգորիա:Հարավային զուգահեռականներ
Պուեյո

**Պուեյո** (), քաղաք և մունիցիպալիտետ Իսպանիայում, մտնում է Նավառա նահանգի մեջ։ Մունիցիպալիտետը գտնվում է Տաֆալյա շրջանում։ Տարածքը՝ 21.22 կմ²։ Բնակաչությունը 339 մարդ (2010 թվականի տվյալներով)։ Հեռավորությունը գյուղից մայրաքաղաք 29 կմ է։

## Ժողովրդագրություն

## Արտաքին հղումներ
* Instituto de estadística de Navarra
* Infraestuctura de Datos Espaciales de Navarra 
* PUEYO in the Bernardo Estornés Lasa - Auñamendi Encyclopedia (Euskomedia Fundazioa) 
* Instituto de estadística de Navarra

Կատեգորիա:Իսպանիայի քաղաքներ
Կաստել Սանտ Անջելո

**Կաստել Սանտ Անջելո** (իտալերեն՝ **Castel Sant'Angelo**), կոմունա Իտալիայում, գտնվում է Լազիո շրջանում՝ Ռիետի պրովինցիայում։ Բնակությունը կազմում է 1237 մարդ (2008 թվականին), խտությունը կազմում է 40 մարդ/կմ²։ Տարածքը կազմում է 31 կմ²։ Փոստային ինդեքս՝ 2010։ Հեռախոսային կոդ՝ 0746։

Կոմունայի հովանավորն է սուրբ Վլաս Սեբաստացին։ Տոնը նշվում է փետրվարի առաջին կիրակի օրը։

## Ժողովրդագրություն

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:3000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
PlotData=
  color:barra width:20 align:left
  bar:1861 from:0 till:2308
  bar:1871 from:0 till:2325
  bar:1881 from:0 till:2204
  bar:1901 from:0 till:1969
  bar:1911 from:0 till:2569
  bar:1921 from:0 till:2487
  bar:1931 from:0 till:2198
  bar:1936 from:0 till:2002
  bar:1951 from:0 till:2074
  bar:1961 from:0 till:1594
  bar:1971 from:0 till:1295
  bar:1981 from:0 till:1255
  bar:1991 from:0 till:1320
  bar:2001 from:0 till:1282
PlotData=
  bar:1861 at: 2308 fontsize:S text:2.308 shift:(-8,5)
  bar:1871 at: 2325 fontsize:S text:2.325 shift:(-10,5)
  bar:1881 at: 2204 fontsize:S text:2.204 shift:(-10,5)
  bar:1901 at: 1969 fontsize:S text:1.969 shift:(-10,5)
  bar:1911 at: 2569 fontsize:S text:2.569 shift:(-10,5)
  bar:1921 at: 2487 fontsize:S text:2.487 shift:(-10,5)
  bar:1931 at: 2198 fontsize:S text:2.198 shift:(-10,5)
  bar:1936 at: 2002 fontsize:S text:2.002 shift:(-10,5)
  bar:1951 at: 2074 fontsize:S text:2.074 shift:(-10,5)
  bar:1961 at: 1594 fontsize:S text:1.594 shift:(-10,5)
  bar:1971 at: 1295 fontsize:S text:1.295 shift:(-10,5)
  bar:1981 at: 1255 fontsize:S text:1.255 shift:(-10,5)
  bar:1991 at: 1320 fontsize:S text:1.320 shift:(-10,5)
  bar:2001 at: 1282 fontsize:S text:1.282 shift:(-10,5)
TextData=
  fontsize:S pos:(20,20)
  text:


## Արտաքին հղումներ
* պաշտոնական կայք
* Վիճակագրության պաշտոնական կայք 
* http://www.istat.it/english/ 

Կատեգորիա:Իտալիայի քաղաքներ
Վերա Ինբեր

**Վերա Միխայլովնա Ինբեր** (, օրիորդական ազգանուն՝ **Շպենցեր** [*Шпенцер*], ), ռուս խորհրդային գրող։

«Նպատակ և ճանապարհ» (1925) և «Որդուն, որը չկա» (1927) ժողովածուներն արտացոլում են բանաստեղծուհու հետաքրքրությունը նոր հասարակության ստեղծագործ ուժերի նկատմամբ։ Հրատարակել է «Կիսաձայն» (1932) բանաստեղծությունների ժողովածուն և «Ճամփորդական օրագիր» (1939) պոեմը։ Երկրորդ համաշխարհային պատերազմի տարիներին, ապրելով պաշարված Լենինգրադում (այժմ՝ Սանկտ Պետերբուրգ), փորձել է պատկերել քաղաքի հերոսական պաշտպանությունը («Լենինգրադի հոգին», 1942, բանաստեղծությունների ժողովածու, «Պուլկովյան միջօրեական», 1943, պոեմ, ԽՍՀՄ պետական մրցանակ, 1946)։ Ետպատերազմյան տարիներին գրել է «Ապրիլ» (1960) բանաստեղծությունների ժողովածուն և «Ներշնչանք ու վարպետություն» (1957) գիրքը։

## Ծանոթագրություններ

Կատեգորիա:Ռուս կին գրողներ
Կատեգորիա:Մոսկվա քաղաքում մահացածներ
Կատեգորիա:Ստալինյան մրցանակի դափնեկիրներ
Կատեգորիա:Ռուս բանաստեղծուհիներ
Կատեգորիա:20-րդ դարի կին գրողներ
Կատեգորիա:20-րդ դարի թարգմանիչներ
Կատեգորիա:Ռուս թարգմանիչներ
Կատեգորիա:Խորհրդային թարգմանիչներ
Կատեգորիա:Խորհրդային բանաստեղծներ
Կատեգորիա:ԽՄԿԿ անդամներ
Կատեգորիա:20-րդ դարի լրագրողներ
Կատեգորիա:Հրեա բանաստեղծներ
Կատեգորիա:Խորհրդային պատմվածքագիրներ
Կատեգորիա:Բանաստեղծներ այբբենական կարգով
Կատեգորիա:Ուկրաինացի կին գրողներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային լրագրողներ
Կառ

մինի
**Կառ** կամ **օնոպորդիում**, **տափափուշ** (), աստղածաղկազգիների (բարդածաղկավորներ) ընտանիքի երկամյա, հազվադեպ՝ բազմամյա խոտաբույսերի ցեղ։

## Տարածում
Դասի ներկայացուցիչները տարածված են Եվրոպայում (հիմնականում Միջերկրածովյան տարածաշրջանում), Հյուսիսային Աֆրիկայում, Կանարյան կղզիներում, Կովկասում, Արևմտյան և Կենտրոնական Ասիայում։
Հայաստանում տարածված են գրեթե բոլոր մարզերում։ Աճում են ճամփեզրերին, բնակավայրերին մոտ, քարքարոտ լանջերին, հաճախ աղբոտում են ցանքերը։

## Անվանում
Ցեղի գիտական անվանումը գալիս է  - *էշ* և  - հողմահան բառերից։

## Կենսաբանական նկարագիր
Ցողունի բարձրությունը մինչև 2 մ է։ Տերևները փշոտ են, երկարավուն, նիստադիր։ Ծաղկաբույլը խոշոր, մեկական կամ ճյուղերի ծայրերին խմբերով զամբյուղ է, հազվադեպ՝ նստած տերևածոցերում, ծաղիկները՝ բազմաթիվ, խողովակավոր։ Ծաղկում է հուլիս-սեպտեմբերին։ Պտուղը կողավոր, կնճռոտ սերմիկ է։

## Նշանակություն և կիրառություն
Նշանակություն՝ 
Մեղրատու
Դեղաբույս
Ներկատու
Մոլախոտ
Բանջար

Օգտագործելիս չշփոթել: Կառերին որոշակի արտաքին նմանություն ունեն հետեւյալ ցեղերը՝ Գեղավեր (Տատասկ), Կաթնափուշ (Մարեմփուշ), Տատասկափուշ (Կռափուշ): Այս բույսերը թեեւ միեւնույն ընտանիքից են, այնուամենայնիվ տարբեր ցեղեր են եւ յուրաքանչյուրն ունի իր տեսակները, որոնք օժտված են տարբեր հատկություններով, պարունակում են տարբեր քիմիական բաղադրիչներ։


Պարունակում է ալկալոիդներ, պոլիացետիլենային միացություններ, ֆենոլկարբոնային թթուներ, ճարպեր, [աղաղանյութեր]] և այլն։

Որոշ տեսակների արմատների եփուկն օգտագործվում է ռևմատիզմի, թոքերի, ստամոքսի, իսկ վերգետնյա մասերը՝ լեղապարկի, միզուղիների, քսուկը՝ մաշկային հիվանդությունների, հյութը՝ թարախային վերքերի բուժման ժամանակ։

## Տեսակներ
Հայտնի է մոտ 60, Հայաստանում՝ 4 տեսակ՝
*Կառ փշոտ; Կաղշնակ (*Օ. acanthium*),
*Կառ հայկական (*Օ. armenum*),
*Կառ մոխրագույն (*Օ. cinareum*)
*Կառ տարափուշ (*C. heteracanthium*)

## Պատկերասրահ

Argynnis pandora LC0052-2.jpg
Onopordum acanthium 002.JPG
Onopordum acaulon subsp acaulon.jpg
Onopordum algeriense habitus.jpg


## Ծանոթագրություններ

*

Կատեգորիա:Աստղածաղկազգիներ
Կատեգորիա:Բույսեր այբբենական կարգով
Կատեգորիա:Մեղրատու բույսեր
Սեբաստիան Կել

**Սեբաստիան Կել** (գեր.՝ Sebastian Kehl, ), գերմանացի պրոֆեսիոնալ ֆուտբոլիստ է, ով ներկայումս խաղում է գերմանական Բորուսիա Դորտմունդ ակումբում, որպես կիսապաշտպան։ 2008-2014 թվականներին եղել է Դորտմունդի Բորուսիայի ավագը։ 2014 թվականի հուլիսի 10-ի դրությամբ տրանսֆերային արժեքը 1,000,000€ է։

### Կենսագրություն
Կելը «Դորտմունդի Բորուսիա» է եկել 2001-2002 թթ.՝ «Ֆրայբուրգ» ակումբից, մերժելով «Մյունխենի Բավարիայի» առաջարկը։ 2006 թ.-ի վիրահատությունից հետո բաց է թողել 2006-2007 մրցաշրջանի առաջին կեսը, խաղադաշտ է դուրս եկել փետրվարի 4-ին, որից հետո ստիպված է եղել բաց թողնել ևս 4 շաբաթ։ 2012 թ. նրա՝ Նյուրնբերգի դեմ ընկերական խաղում խփած գոլը ճանաչվեց Գերմանիայի ամսվա լավագույն գոլ։ 2013 թ.-ի ապրիլին Դորտմունդի Բորուսիան Կելի հետ պայմանագիրը երկարաձգեց մեկ տարով։ Հաջորդ տարի Բորուսիան կրկին 1 տարով երկարաձգեց պայմանագիրը գերմանացի կիսապաշտպանի հետ, ով էլ հայտարարեց, որ այդ տարի կավարտի իր ֆուտբոլային կարիերան։ 2014-15 մրցաշրջանում առաջին գոլը խփել է Գերմանիայի գավաթի 1/4 եզրափակչի խաղի 107-րդ րոպեին, և հենց Կելի հրաշալի գոլի շնորհիվ Բորուսիան հաղթեց Հոֆֆենհայմին։

### Կարիերան հավաքականում
2001 թ.-ի մայիսի 29-ին նորամուտը նշեց Գերմանիայի հավաքականում՝ Սլովակիայի դեմ խաղում, որը անցկացվել է Բրեմենում։ Այդ խաղում առաջին խաղակեսից հետո նա փոխարինման դուրս եկավ Մարկո Ռախմերի փոխարեն և օգնեց թիմին հաղթել 2-0 հաշվով։ Ազգային ընտրանու հետ Սեբաստիանը մասնակցել է 2 Ֆուտբոլի աշխարհի առաջնությունների. 2002 թ.-ին վաստակել է արծաթե մեդալ, իսկ 2006 թ.-ին՝ բրոնզ։ 2004 թ.-ին Պորտուգալիայում կայանալիք Եվրոպայի առաջնությանը Կելը և հավաքականի մյուս անդամները չկարողացան մասնակցել խմբային փուլից դուրս չգալու պատճառով։

## Ձեռքբերումներ
**Թմային**

 «'''Բորուսիա Դորտմունդ'''» 
* Գերմանիայի չեմպիոն (**3**)։2002, 2011, 2012
* Գերմանիայի գավաթի մրցանակակիր (**1**)։ 2012
* Գերմանիայի սուպերգավաթի մրցանակակիր (**1**)։ 2013
* **Ընդհանուր։ 4 մրցանակ**

## Անձնական կյանք
Կելը ապրում է կնոջ՝ Թինայի հետ։ 2006 թ.-ի սեպտեմբերի 26-ին ծնվեց Կելի երեխան՝ Լուիսը։ Սեբաստիանը ցանկանում է միշտ իր ընտանիքի հետ ապրել Դորտմունդում։

## Ծանոթագրություններ

## Արտաքին հղումներ
* Պաշտոնական կայք
* Պրոֆիլը Դորտմունդի Բորուսսիայի պաշտոնական կայքում 
* Պրոֆիլը Բունդեսլիգայի պաշտոնական կայքում 
* Կարգավիճակը «Fussballdaten.de» կայքում 

Կատեգորիա:1980 ծնունդներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Գերմանիայի ֆուտբոլի ազգային հավաքական
Կատեգորիա:Հաննովեր 96-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փետրվարի 13 ծնունդներ
Կատեգորիա:Ֆրայբուրգի ֆուտբոլիստներ
Սթոքպորտ

**Սթոքպորտ** (անգլերեն՝ Stockport), խոշոր քաղաք անգլիական Մեծ Մանչեսթեր վարչաշրջանում։ Գտնվում է 9,8 կմ հարավ Մանչեսթերից։ Բնակչությունը 136 082 մարդ է։

## Պատմություն
Գտնված միկրոլիտներից կարելի է ենթադրել, որ քաղաքը բնակեցված է եղել դեռևս մեզոլիթի ժամանակաշրջանից։ Մի շարք գործիքներ էլ վկայում են, որ նեոլիթի ժամանակաշրջանում նույնպես այստեղ մարդիկ են ապրել։ Որոշ գտածոներ էլ ապացույցն են նրա, որ բնակչություն է եղել և բրոնզե դարում։

Հնարավոր է, որ այս շրջանը դեպոպուլյացիայի է ենթարկվել՝ կապված եղանակային փոփոխությունների հետ։ Այդ է վկայում մ.թ.ա. 1200 թվականից մինչև մ.թ.ա.70 թվականը ընկած ժամանակը, որի մասին տեղեկություններ չեն հաղորդվում։

Կան նաև որոշ տեղեկություններ հռոմեական զինվորական բազային մասին, որ տեղակայված է Ստոկպորտի տարածքում։

## Աշխարհագրություն
Ստոկպորտը գտնվում է Լոնդոնից 253 կմ դեպի հյուսիս, Գոյթ և Թեյմ գետերի հատման շրջանում։ Կանգնած է բարձրաբերձ վայրում։

## Բնակչություն
Մեծ Բրիտանիայի 2001 թվականին կատարած մարդահամարի համաձայն՝ Ստոկպորտում բնակվում էր 136 082 մարդ, 58 687 տնային տնտեսություն։ Բնակչության խտությունը 4613 մարդ/կմ²։ Յուրաքանչյուր 100 կնոջը հասնում էր 94 տղամարդ։ 16 տարեկանից բարձր տարիք ունեցող մարդկանց 32 % միայնակ էին (երբեք չամուսնացած) և 50,2 % ամուսնացած։

## Տեսարժան վայրերը
200px|մինի|Staircase House
Ստոկպորտում են գտնվում.
* Մեծ Բրիտանիայի գլխարկների միակ թանգարանը - Hat Works
* Ռատուշա ճարտարագետ Թոմաս Ալֆրեդ Բրամուելից
* Թունելների թանգարան Երկրորդ համաշխարհայինի ժամանակներից 
* Խոշորագույն այգի, որ տանում է 1858 թվականի պատմություն
* Սուրբ Եղիսաբեթ եկեղեցի
* «Staircase House» թանգարանը՝ տեղակայված միջնադարյան կառույցում։ Այնտեղ կան ցուցանմուշներ, որոնց պատմությունը գերազանցում է 10 հազար տարվա պատմությունը։

## Քույր քաղաքները
*  Բեզյե, Ֆրանսիա (1972)
*  Հայլբրոն, Գերմանիա (1982)

## Հայտնի բնակիչները
* Տիբոր Ֆիշեր (ծնվ. 1959) - անգլիացի գրող
* Դոմինիկ Հովարդ (ծնվ. 1977) - ռոք-երաժիշտ, «MUSE» խմբի թմբկահարը

## Ծանոթագրություններ

Կատեգորիա:Անգլիա
Կատեգորիա:Անգլիայի աշխարհագրություն
Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Բիրանգա

**Բիրանգա** (), լեռներ Թայմիրի թերակղզու հյուսիսում, Ռուսաստանի Դաշնության Կրասնոյարսկի երկրամասի Թայմիրի Ինքնավար Հանրապետությունում։ Տարածվում են 1.100 կմ, լայնությունը ավելի քան 200 կմ է, Բարձրությունը մինչև 1,146 մ։ Արևելքում կան սառցադաշտեր՝ 30 կմ² ընդհանուր տարածքով։

## Անվանում
Անվանումն առաջացել է յակուտերեն *Բիռան* բառից, որը նշանակում է «լեռներ ծովի կամ գետի երկայնքով»։

## Ծանոթագրություններ

## Գրականություն
* Е.В. Трифонов Таймыр. Физическая география ։ Учеб. пособие. - Норильск, 2003. - С. 103. - ISBN 5-89009-211-1.

Կատեգորիա:Ռուսաստանի լեռներ
Ալեքսանդր Իմշենեցկի

**Ալեքսանդր Ալեքսանդրովիչ Իմշենեցկի** (, ), Կիև), խորհրդային մանրէաբան, ԽՍՀՄ ԳԱ ակադեմիկոս (1962)։

Ավարտել է Վորոնեժի համալսարանը (1926)։ 1930 թվականից աշխատել է ԽՍՀՄ ԳԱ մանրէաբանության ինստիտուտում (1949 թվականից՝ տնօրեն)։ Հիմնական աշխատանքները վերաբերում են միկրոօրգանիզմների մորֆոլոհիային, էկոլոգիական ֆիզիոլոգիային, բնության մեջ նյութերի շրջապտույտում նրանց կատարած դերին, ինչպես նաև տիեզերական կենսաբանության հարցերին։ Իմշենեցկին հաստատել է բակտերիաների կոլփզային ապարատի և բարձրակարգ օրգանիզմների բջջային կորիզների միջև գոյություն ունեցող տարբերությունը։ Ապացուցել է (1954) ամոնիակի օքսիդացման հնարավորությունը նիտրիֆիկացնող բակտերիաներից ստացվող ոչ բջջային պատրաստուկներով, ստացել որոշ բակտերիաների և Candida ցեղի խմորասնկերի պոլիպլոիդ կուլտուրաներ։

## Ծանոթագրություններ

Կատեգորիա:Խորհրդային մանրէաբաններ
Կատեգորիա:Մոսկվա քաղաքում մահացածներ
Կատեգորիա:Ռուս մանրէաբաններ
Կատեգորիա:ԽՍՀՄ ԳԱ իսկական անդամներ
Կատեգորիա:Վորոնեժի պետական համալսարանի շրջանավարտներ
Կատեգորիա:ԽՍՀՄ ԳԱ ակադեմիկոսներ
Կատեգորիա:Ռուսաստանի ԳԱ իսկական անդամներ
Ինժեներա-երկրաբանական հանույթ

**Ինժեներա-երկրաբանական հանույթ**, տարածքի ինժեներաերկրաբանական պայմանների ուսումնասիրությունը նրա սահմաններում տարբեր ինժեներական կառույցներ կամ միջոցառումներ իրականացնելու համար։ Հանույթի արդյունքները արտահայտվում են ինժեներաերկրաբանական քարտեզների միջոցով։ Նրա մասշտաբը որոշվում է տվյալ շրջանի երկրաբանական կառուցվածքի բարդության և ուսումնասիրվածության աստիճանով, հետազոտությունների խնդիրներով և նախագծման փուլով։ Ինժեներական հանույթ լինում է՝ փոքր 1։ 500000 և ավելի փոքր, միջին 1։ 200 000-1։ 25000 և մեծ մասշտաբի 1։ 10000 և ավելի մեծ։ Շինարարության մեջ օգտագործում են ընդհանուր ամփոփիչ 1։ 200000 և ավելի փոքր, հատուկ ամփոփիչ 1։ 100000-1։ 25000, սխեմատիկ 1։ 10000-1։ 5000 և մանրակրկիտ 1։ 2000-1։ 1000 ինժեներա-երկրաբանական քարտեզներ։ Ինժեներա-երկրաբանական հանույթիի ժամանակ մանրամասն հետազոտվում են երկրաբանական ֆորմացիաները, ապարների և շերտերի կազմությունը, հասակը, ծագումը, հզորությունը, փոփոխությունները տարածության մեջ, հողմահարվածության աստիճանն ու բնույթը։ Հանույթի կարևորագույն մասն են կազմում հիդրոերկրաբանական պայմանների՝ ապարների ջրակալման աստիճանի, ստորերկրյա ջրերի տեղադրման խորության, ճնշման, քիմիական կազմի, բետոնի և մետաղական կոնստրուկցիաների նկատմամբ ագրեսիվության ուսումնասիրությունները։ Հայաստանում այն հիմնականում կատարվում է տարբեր կառույցների նախագծերի և բնակավայրերի գլխավոր հատակագծերի հիմնավորման նպատակով։

Կատեգորիա:Երկրաբանություն
Սիսուր Մայոր

250px|մինի|ձախից|Քարտեզ
**Սիսուր Մայոր** (), քաղաք և մունիցիպալիտետ Իսպանիայում, մտնում է Նավառա նահանգի մեջ։ Մունիցիպալիտետը գտնվում է Կուենկա-դե-Պամպլոնա շրջանում։ Տարածքը՝ 5.6 կմ² ։ Բնակաչությունը 13316 մարդ (2010 թվականի տվյալներով)։ Հեռավորությունը գյուղից մայրաքաղաք 5 կմ է։

## Արտաքին հղումներ
* Պաշտոնական էջ
* Ayuntamiento de Zizur Mayor / Zizur Nagusia
* ZIZUR MAYOR / ZIZUR NAGUSIA in the Bernardo Estornés Lasa - Auñamendi Encyclopedia (Euskomedia Fundazioa) 

## Պատկերասրահ

Պատկեր:Zizur_nagusia.jpg
Պատկեր:Zizurnagusikoudala.JPG
Պատկեր:Iglesia_san_andres_de_zariquiegui.jpg


Կատեգորիա:Իսպանիայի քաղաքներ
Որակական տեսություն

**Որակական տեսություն**, դիֆերենցիալ հավասարումների, մաթեմատիկայի բաժին, որն ուսումնասիրում է սովորական դիֆերենցիալ հավասարումների լուծումների հատկությունները՝ առանց այդ լուծումները գտնելու։ 

Որակական տեսության հիմքը դրել են Ա․ Պուանկարեն և Ա․ Լյապունովը՝ 19-րդ դարում։ Պուանկարեն լայնորեն օգտագործել է երկրաչափական մեթոդներ, որոնք հետագայում զարգացրել է Ջ․ Բիրկհոֆը։ Լյապունովն ուսումնասիրել է լուծույթների հատկությունները հավասարակշռության դիրքի շրջակայքում։ 

Որակական տեսության մեջ դիտարկվող հարցերից մեկը 
: \frac{dy_1}{dx}=\sum\limits_{k=1}^n P_{jk}(x)y_k(x), \qquad (k=1, 2, 3, ...., n)\qquad (1)
գծային համակարգի լուծումների ասիմպտոտիկայի (երբ x \to \infty) ուսումնասիրությունն է։ Եթե P_{jk} ֆունկցիաները սահմանավում են՝ | P_{jk} (այդ դեպքն առավել ուսումնասիրվածն է), ապա (1)-ի y_1(x), y_2(x),  ....,y_n(x) լուծումը բավարարում է 
: A\cdot  e^{-2nbx}=\sum\limits_{k=1}^n yk^2x \leqslant B\cdot  e^{2nbx} 
անհավասարությանը: Որակական տեսությունը ուսումնասիրում է նաև դիֆերենցիալ հավասարումների լուծումների զրոները (այն կետերը, որտեղ լուծումները զրո են դառնում)։ Օրինակ՝ y''+p(x)y=0 հավասարման լուծումն ունի միայն մեկ զրո, եթե p(x), և անվերջ շատ զրոներ՝ եթե p(x)\geqslant \alpha>0, ընդ որում երկու գծորեն անկախ լուծումների զրոները հաջորդում են միմյանց։
 
Դիտարկվում են նաև \frac{dy}{dx}=A(x,y)\qquad (y \in R^2)\qquad (2) տեսքի ոչ գծային համակարգեր։ Առավել ուսումնասիրված են ավտոնոմ համակարգերը` \frac{dy}{dx}=B(y)։ Այս դեպքում կարևոր են լուծումների կայունության (ըստ Լյապունովի) և պարբերականության ուսումնասիրությունները։ 

Եթե (2)-ի աջ մասը կախված է նաև պարամետրից՝ A(x,y)=A(x,y,\lambda), ապա որակական տեսության խնդիրներից մեկը (2)-ի լուծումների՝ պարամետրից կախվածության ուսումնասիրությունն է։

## Ծանոթագրություններ

Կատեգորիա:Դիֆերենցիալ հավասարումներ
Իներցիայի ուժ

**Իներցիայի ուժ**, նյութական կետի M զանգվածի և W արագացման արտադրյալին հավասար և արագացման հակառակ ուղղությունն ունեցող վեկտորական մեծություն։ Կորագիծ շարժման դեպքում իներցիայի ուժը կարելի է վերածել շոշափող կամ տանդենցիալ և նորմալ կամ կենտրոնախույս բաղադրիչների։ Շոշափող բաղադրիչն ուղղված է շոշափող արագացման հակառակ ուղղությամբ և հավասար է։ Նորմալ բաղադրիչն ուղղված է հետագծի կորության կենտրոնից տարված գլխավոր նորմալով և հավասար է որտեղ կետի արագությունն է, իսկ հետագծի կորության շառավիղը։

Կատեգորիա:Իներցիայի ուժ
Թռիչք (թերթ)

**«Թռիչք»** խորհրդային շրջանի հայկական եռօրյա թերթ։ Հանդիսացել է Հայաստանի կոմունիստական կուսակցության Մարտունու շրջկոմի և աշխատավորների դեպուտատների շրջանային խորհրդային օրգան։

Առաջին անգամ լույծ է տեսել 1965 թվականին, Մարտունիում։ Լուսաբանել է շրջանի գյուղատնտեսկան և արդյունաբերական ձեռնարկությունների, հանրապետության երկրագործական ինստիտուտի Մարտունու փորձակայանի, Լիճքի ձկնաբուծարանի աշխատանքները։

Արտացոլել է մշակույթի, դպրոցական, առողջապահական, կենցաղի, մարզական հարցեր, տվել գրական էջեր։

«Թռիչք»-ը հաջորդել է «*Կոլխոզ-ուղի*» (1933-1949), «*Կոլխոզային ուղի*» (1950-1955), «*Կոլտնտեսային ուղի*» (1956-1962) պարբերականներին։

1962-1965 թվականներին հրատարակվել է միջշրջանային «Սևան» թերթը։

Կատեգորիա:Հայկական ԽՍՀ օրաթերթեր
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Կատեգորիա:Պարբերականներ այբբենական կարգով
SCAT Airlines

մինի|աջից|SCAT airlines
**Սկատ ավիաընկերություն**, խոշորագույն ավիաընկերություններից մեկը Ղազախստանի Հանրապետությունում։ Ավիաընկերության գրասենյակը գտնվում է Չիմկենտեյում։ Իրականացնում է մարդատար չվերթներ ԱՊՀ երկրներում, ինչպես նաև այլ երկրներ՝ Թուրքիա, Թաիլանդ, Չինաստան, ԱՄՆ, Հնդկաստան, Մալայզիա, Վիետնամ։ 2012 թվականին ավիաընկերությունը տեղափոխել է ավելի քան 1 մլն. մարդ։ Բացի մարդատար չվերթներից ավիաընկերությունը նաև իրականացնում է բեռնափոխադրումներ։

## Ուղղություններ
«Սկատ» ավիաընկերությունն իրականացնում է կանոնավոր չվերթներ հետևյալ ուղղություններով (2013 թվականի ապրիլի դրությամբ)`

## Ֆլոտ Ավիաընկերություն

## Աղետ
մինի|աջից|աղետված օդանավը CJ006

## Պատկերասրահ

LY-AWH B737-300 Scat (5927785642).jpg
SCAT Boeing 757-200 Simon.jpg
LY-FLA B757W Scat (4169936892) (2).jpg


## Արտաքին հղումներ
* SCAT Airlines Պաշտոնական կայք

Կատեգորիա:Ավիաընկերություններ
Կաքավկրկուտ

մինի
**Կաքավկրկուտ** (), քարասերմիկ, մարգարտախոտ, ղուլպ, գաղտրիկազգիների ընտանիքի միամյա կամ բազմամյա խոտաբույսերի ցեղ։

## Կենսաբանական նկարագիր
Ցողունն ուղղաձիգ է, ճյուղավորվող, բարձրանում է՝ մինչև 10-100 սմ։ Տերևները նստադիր են, երկարավուն-գծաձև կամ նեղ նշտարաձև՝ պատված կոշտ կամ փափուկ մազիկներով։ Ծաղկաբույլը ողկուզանման ոլորք է, ծաղիկները՝ սպիտակ, դեղին կամ մանուշակագույն։ Ծաղկում է մայիս-հուլիսին։ Պտուղը քառընկուզիկ է։

## Տարածում
Տարածված է գրեթե բոլոր մարզերի մինչև միջին լեռն, գոտիները։ Աճում է անտառներում, թփուտներում, բաց վայրերում, աղբոտում այգիները, հացաբույսերի ցանքերը, (օրինակ՝ դաշտային Կաքավկրկուտ) և այլն։

## Նշանակություն
Որոշ տեսակներ պարունակում են ալկալոիդներ, վիտամին C, կարմիր գունակ, ճարպայուղ։ Պատրաստուկներն օգտագործում են որպես միզամուղ, ցավազրկող միջոց։

## Տեսակներ
Հայտնի է մոտ 100, Հայաստանում՝ 4 տեսակ՝ 
*Կաքավկրկուտ մանուշակագույն (*L. purpuro-caeruleum*), 
*Կաքավկրկուտ դեղատու (*L. officinale*), 
*Կաքավկրկուտ բարակածաղիկ (*L. tenuiflorum*) 
* Կաքավկրկուտ դաշտային (*L. arvense*)։ 
Համաձայն տեսակների բազայի տվյալների, հաշվում են 50-ից 60 տեսակ։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Գաղտրիկազգիներ
Ինժեներական հոգեբանություն

**Ինժեներական հոգեբանություն**, ժամանակակից հոգեբանության կիրառական բաժիններից։ Առաջացել Է 1940-ական թվականներին և սկզբում զարգացել որպես աշխատանքի հոգեբանության առանձին ուղղություն, որի հետագա առաջընթացը պայմանավորված Էր արտադրության ավտոմատացմամբ և օբյեկտները հեռավորությունից հսկելու և կառավարելու միջոցների զարգացմամբ։ Ինժեներական հոգեբանության ուսումնասիրության առարկան հետևյալ փոխկապակցված խնդիրներն են. 
# վերլուծությունը կառավարման և ինֆորմացիայի մշակման համար նախատեսված «մարդ և մեքենա» համակարգերում և դրանցում մարդկանց գործունեության արդյունավետ կազմակերպումը
# ֆունկցիաների նպատակահարմար բաշխումը մարդուն ավտոմատացման տեխնիկայի միջոցների միջև
# ինֆորմացիայի ընդունման և վճիռների կայացման ապրոցեսների օպտիմալացումը
# օպերատորների ընտրության, ուսուցման ու մարզման մեթոդների ընտրությունը
# կոնկրետ համակարգերում օպերատորների գործունեության բացահայտումը, արտադրական և կազմակերպական համակարգեր մշակելիս մարդու հոգեֆիզիոլոգիական առանձնահատկությունների, «մարդկային գործոնների» ազդեցության հաշվի առնելը
# ինֆորմացիոն ռացիոնալ մոդելների և կառավարման օրգանների նախագծումը
# էլեկտրոնային հաշվողական մեքենաների ալգորիթմներին և օպերատորի՝ խնդրի լուծման հնարներին ներկայացվող պահանջների ձևակերպումը
# օպերատորների ֆունկցիոնալ վիճակները (հոգնածություն, հուզական լարվածություն) հսկելու եղանակների մշակումը։ 
Ինժեներական հոգեբանությունը վերլուծում է նաև աշխատանքային կոլեկտիվի կառուցվածքը, ուսումնասիրում աշխատանքային փոքր խմբի անդամների հոգեբանական համատեղելիության պրոբլեմը։ «Մարդ և մեքենա» տիպի մեծ համակարգերում մարդու գործունեությունը ծրագրավորելիս ինժեներական հոգեբանությունը հիմնվում Է մարդու բարձր հոգեկան ֆունկցիաների՝ ընկալման, հիշողության և մտածողության արմատական վերլուծության վրա և հաշվի է առնում մարդու գործունեության ներքին հոգեբանական տվյալները՝ փորձը, գիտելիքները, հմտությունները, ծրագրերը։ Վերջիններս զուգակցվում են արտաքին միջոցների՝ ինֆորմացիոն մոդելների, մեքենայական ալգորիթմների, հաղորդակցման և այլ միջոցների հետ, որոնք իրագործում են կրկնվող հաշվողական գործողությունները և ինֆորմացիայի մշակումն ու պահպանումը։ Իրադրությունների տրամաբանական վերլուծության և գնահատման խնդիրները, որոնք ստեղծագործականո բնույթ ունեն, կատարում Է մարդը։ Այդ խնդիրները լուծելիս ինժեներական հոգեբանությունը օգտագործում է տեսական և փորձարարական հոգեբանության մի շարք բնագավառների (անձի հոգեբանություն, սոցիալական հոգեբանություն, աշխատանքային հոգեբանություն և այլն) նվաճումները։ Ինժեներական հոգեբանությունը փոխներգործում Է տեխնիկական գիտությունների, կիրառական մաթեմատիկայի որոշ բաժինների և էրգոնոմիկայի հետ։

Կատեգորիա:Ինժեներական հոգեբանություն
Բիսկայան ծոց

**Բիսկայան ծոց** (, , , , , ), Ատլանտյան օվկիանոսի ծոց Ֆրանսիայի և Իսպանիայի ափերի միջև։ Մակերեսը 200․000 կմ2 է, երկարությունը 400 կմ, խորությունը՝ մինչև 5.100 մ։ Ծոցն են թափվում Լուար և Գարոն խոշոր գետերը։ Հիմնական նավահանգիստներն են Բորդո (Ֆրանսիա), Սան Սեբաստիան, Բիլբաո (Իսպանիա)։

## Անվանում
Ֆրանսերեն կոչվում է Golle de Gasvonge, իսպաներեն՝ Golfo de Viscaya։ Անվանման առաջացման վերաբերյալ կա երկու կարծիք․ ըստ մեկի՝ բասկ ժողովրդի անունից, ըստ երկրորդի՝ Պիրենեյների լեռնային մի շրջանի տրվող Բիզկարգուն (բասկերեն bizar «լեռնաշղթա» բառից) հին անունից։ Սկզբում անվանումը վերաբերում էր ծոցի միայն հարավային մասին։

## Ծանոթագրություններ

Կատեգորիա:Ատլանտյան օվկիանոսի ծոցեր
Կատեգորիա:Ծոցեր այբբենական կարգով
Իմպուլսային համակարգ

**Իմպուլսային համակարգ**, ավտոմատ կառավարման համակարգ, ուր կառավարումը իրագործվում Է ժամանակի որոշակի պահերին ծագող կարճատև (իմպուլսային) ազդանշաններով։ Կառավարման իմպուլսային բնույթը, որ ամենից հաճախ պայմանավորված Է համակարգի գործողության սկզբունքով, հարմար Է բազմանցուղի համակարգերում, երբ տարբեր անցուղիների կառավարման ազդանշանների հաջորդականությունները ցրված են ըստ ժամանակի (փուլի)։ Կապի տեխնիկայում իմպուլսային ազդանշանների օգտագործումը մեծացնում Է տեղեկությունների հաղորդման խանգարումապաշտպանությունը և բարելավում դրանց կոդավորման պայմանները։ Իմպուլսային համակարգը կազմված Է մոդուլացումն իրագործող տարրից (մոդուլյատոր) և անընդհատ ազդանշանման մասից, որը ենթարկվում Է իմպուլսների մոդուլացված հաջորդականության ազդեցությանը։ Իմպուլսայի համակարգները տարբերվում են ըստ մոդուլացման տիպի (ըստ հաճախականության, փուլի, ամպլիտուդի և այլն)։ Իմպուլսային համակարգի մաթեմատիկորեն նկարագրվում Է վերջավոր աճերով հավասարումների համակարգով։
Կենտատերև

մինի
**Կենտատերև** (), պարզատերև, սատապազգիների ընտանիքի բազմամյա խոտաբույսերի կամ կիսաթփերի ցեղ։ Հայտնի է մոտ 500 տեսակ։

## Կենսաբանական նկարագիր
Ցողունը ճյուղավորվող է, բարձրանում է՝ 20-60 սմ, գորշականաչավուն։ Տերևներն ամբողջական են, երկարավուն կամ կլոր։ Ծաղկաբույլը վահանիկանման է, խիտ, ծաղիկը՝ դեղին, բաց դեղնավուն։ Ծաղկում է գարնանը և ամռան սկզբին։ Պտուղը տուփիկ է։

## ՀՀ-ում
Հայաստանում՝ 5 տեսակ՝ 
*Կենտատերև հայկական (*H. armenum*), 
*Կենտատերև թավոտ (*H. villosum*),
* Կենտատերև բարակ (*H. tenue*) և այլն։

## Տարածում
Տարածված է Արմավիրի, Վայոց ձորի, Կոտայքի, Սյունիքի, Շիրակի և այլ մարզերում, Երևանի մերձակայքում։ Աճում է չոր, առավելապես ավազոտ թեքություններում։

## Նշանակություն
Դեղաբույս է. պարունակում է ալկալոիդներ, եթերայուղեր։

*

Կատեգորիա:Բույսեր այբբենական կարգով
Կատեգորիա:Սատապազգիներ
Պուլ

**Պուլ** (, ), քաղաք Լա-Մանշի ափին, որին հարևան է Անգլիայի խոշորագույն նավահանգիստներից մեկը՝ Բորնմութը։ Զբաղեցնում է Պուլ ծովածոցի հարավային ափը։ Հայտնի է որպես մեքքա առագաստանավորդների համար։
Որպես վարչական միավոր՝ Պուլը ուսումնասիրվում է միասնական միավորի տեսքով՝ Դորսեթ կոմսության կազմում։ Պուլ միասնական միավորը ձևավորվել է 1997 թվականի ապրիլի 1-ին Դորսեթ կոմսության Պուլ շրջան։

200px|մինի|ձախից|Պուլ քաղաքում

## Ընդհանուր տեղեկություններ
Պուլ միասնական միավորը զբաղեցնում է 65 կմ² տարածք, հարավում ողոված է Լա Մանշի ջրերով, արևմուտքում և հյուսիսում սահմանակից է Դորսեթ կոմսությանը, արևելքում՝ Բորնմութ միասնական միավորին։

Այստեղ բնակվում է 138 288 մարդ, բնակչության խտությունը՝131 մարդ/կմ² (2001 թվ.).

Պուլը կառավարվում է միասնական միավորի խորհրդոց, որ բաղկացած է 42 պատգամավորներից՝ ընտրված 16 շրջաններում։ Վերջին ընտրությունների արդյունքում21 տեղ զբաղեցնում են պահպանողականները։

## Պատմություն
Մարդկանց բնակեցումը քաղաքի տարածքում նշվում է երկաթե դարից։ Պուլի առաջին գրավոր հիշատակումները վերաբերվում են 12-րդ դարին, երբ քաղաքը հաջողակ նավահանգիստ էր, որ զբաղվում էր բրդի առևտրով։ 18-րդ դարում դարձավ Բրիտանիայի ամենազբաղված նավահանգիստներից մեկը, որի միջոցով Նյուֆաունդլենից ձուկ էին տեղափոխում Եվրոպա։ Երկրորդ համաշխարհային պատերազմի ընթացքում քաղաքը կարևոր հենակետ էր խորհրդային զորքերի համար։

## Արդի ժամանակներ
400px|մինի|ձախից|Պուլի կենտրոնական համայնապատկերը
Պուլի առևտրային նավահանգիստը օգտագործվում է ուղևորների և բեռների փոխադրման համա Լա Մանշի միջոցով։ Քաղաքում են գտնվում այնպիսի ընկերությունների կենտրոնական գրասենյակներ, ինչպիսիք են՝ Royal National Lifeboat Institution (RNLI) - բարեգործական կազմակերպություն, որ զբաղվում է ջրից մարդկանց կյանքեր փրկելով, Sunseeker - առագաստներ արտադրող լավագույն ընկերություն։ Չնայած անուններին՝ հենց Պուլում են գտնվում Բորնմուտյան համալսարանի և Բորնմուտյան սիմֆոնիկ նվագախմբի մասնաճյուղերը։

## Ծանոթագրություններ

## Արտաքին հղումներ
* Քաղաքի պաշտոնական կայքը 

Կատեգորիա:Անգլիայի աշխարհագրություն
Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
MBC (Հարավային Կորեա)

**MBC** (, , ), հարավկորեական հեռուստատեսյին ցանց։ *Munhwa* կորեերենից թարգմանած նշանակում է «մշակույթ»։ *MBC*-ն համարվում է հարավկորեական երեք հիմնական հեռուստաալիքներից մեկը՝ KBS1-ի և KBS2-ի հետ մեկտեղ։

## Ծանոթագրություններ

## Արտաքին հղումներ
* MBC Պաշտոնական Կայք

Կատեգորիա:Կորեերեն հեռուստաալիքներ
Կատեգորիա:Հարավային Կորեայի հեռուստաընկերություններ
Բիվա լիճ

, նախկինում կոչվել է նաև **Օմի** լիճ, Ճապոնիայի ամենամեծ քաղցրահամ լիճը։ Գտնվում է Սիգա պրեֆեկտուրայում (Հոնսյու կղզու կենտրոնական հատվածը), նախկին մայրաքաղաք Կիոտոյից դեպի հյուսիս-արևելք։ Հաճախ հիշատակվում է ճապոնական գրականության մեջ, քանի որ մոտ է գտնվում հին մայրաքաղաքին։ Այդ լճի մասին բանաստեղծություններ են գրվել, նրա հետ են կապվել բազմաթիվ ճակատամարտեր։

## Ընդհանուր բնկութագիր
Գետի մեջ թափվում է ավելի քան 400 փոքր գետ, սկիզբ է առնում Յոդո կամ Սետա գետը։ Լճի ավազանը կազմում է 3174 կմ, երկարությունը՝ 63,49 կմ, լայնությունը՝ 22,8 կմ, մակերեսը՝ 670,4 կմ², առավելագույն խորությունը՝ 103,58 մ, ջրի ծավալը՝ 27,5 կմ³, ջրափնյան՝ 235,2 կմ, բարձրությունը ծովի մակարդակից՝ 85,6 մ։

Լիճն ունի 4 կղզի՝ , , , : Կղզու վրա տեղակայված են խոշոր Հիկոնե և  քաղաքները։

Լճի մոտ վեր են խոյանում լեռներ։ Լիճը քաղցրահամ ջրի պաշար է հանդիսանում Կիոտո և մոտակա քաղաքների համար։ Լճում բնակվում են բազմաթիվ ձկնատեսակներ։

Աշնանը և գարնանը անձրևների և փոթորիկների ժամանակ ջրի մակարդակը կարող է բարձրանալ երեք մետրով։

## Պատմություն
Բիվա լիճը գոյացել է ավելի քան 4 միլիոն տարի առաջ և համարվում է աշխարհի ամենահին լճերից մեկը։ Իր տարիքով զիջում է միայն Բայկալ և Տանգանիկա լճերին։

## Բուսական և կենդանական աշխարհ
Բնախույզները լճի մոտ գրանցել են մոտ 1100 բուսատեսակ՝ ներառյալ 58-ը ափի մոտ։ Այստեղ բնակվում է ձկների 46 տեսակ և ենթատեսակ՝ ներառյալ 12 էնդեմիկ տեսակ և 5 էնդեմիկ ենթատեսակ : Լիճը տարեկան այցելում է մոտ 5 հազար ջրային թռչուն։

## Լիճը մշակույթում
* Լիճը համարվում է Տավարա Տոդա առասպելական հեքիաթի գործողությունների վայրը։
* Համարվում է Մարդ-Թռչուն մրցույթի անցկացման վայրը։

## Ծանոթագրություններ

Կատեգորիա:Ասիայի լճեր
Կատեգորիա:Ճապոնիայի լճեր
Կեչասունկ

**Կեչասունկ** կամ **կեչու թնջուկ** (), բազիդիավոր սնկերի լեկցին ցեղի ներկայացուցիչ։

## Հայաստանում
մինի
Հայաստանում հազվադեպ հանդիպում է Լոռու և Տավուշի մարզերում։ Աճում է լայնատերև կամ խառնանտառներում՝ ամռան ամիսներին՝ հողի վրա (1100- 1400 մ բարձրություններում)։

## Կենսաբանական նկարագիր
Միկոռիզագոյացնող է, համակեցության մեջ է մտնում կեչու հետ։ Գլխարկը (տրամագիծը՝ 10-15 սմ) մսալի է, ամուր, բարձիկաձև։ Խոնավ եղանակին մակերեսը լորձնանում է։ Գունավորումը, կախված եղանակից, կարող է լինել բաց դեղինից մինչև գորշամոխրագույն։ Հիմենոֆորը (պըտղաբեր մասը) խողովակաձև է, մանր, կլորավուն, անկյունաձև անցքերով, սպունգանման, սկզբում՝ սպիտակ, հետագայում՝ գորշ։ Պտղամիսն ամուր է, սպիտակ, կտրվածքում՝ վարդագույն։ Ոտիկը (Երկարությունը՝ 10-20 սմ, հաստությունը՝ 3 սմ) գլանաձև է, հիմքում՝ լայնացած, սպիտակ, ունի գորշ կամ մոխրագույն թեփուկներ։

## Տեսակներ
* Կեչասունկ սովորական ()
* Կեչասունկ սև ()
* Կեչասունկ սպիտակ ()
* Կենչասունկ վարդագույն ()
* Կեչասունկ մոխրագույն ()
* Կեչասունկ կոշտ ()
* Կեչասունկ շախմատային կամ սևադարչնագույն ()
* Կեչասունկ մոխրածծմբայինй ()
* Կեչասունկ գույնզգույն ()

## Նշանակություն
Ուտելի է. օգտագործվում է թարմ, չորացրած, աղ կամ թթու դրած։

## Գրականություն
* *Грибы СССР* — М.։ Мысль, 1980.
* 
* Kallenbach, Franz։ *Die Röhrlinge (Boletaceae)*, Leipzig, Klinkhardt, 1926–1942.
* R. M. Dähncke։ *200 Pilze.* 5. Auflage, Verlag Aargauer Tagblatt, Aarau 1992, ISBN 3-85502-145-7.
* Dr. M. Svrcek։ *Pilze bestimmen und sammeln.* Verlag Mosaik, München 1976. 
* Gerhardt, Ewald։ *Pilze: Band 2: Röhrlinge, Porlinge, Bauchpilze, Schlauchpilze und andere*, Spektrum der Natur BLV Intensiv, 1985, ISBN 3-405-12965-6.

## Արտաքին հղումներ
* Pilzgalerie: Leccinum scabrum (Birkenpilz)

Կատեգորիա:Բոլետայիններ
Կատեգորիա:Ուտելի սնկեր
Իմերեթի թագավորություն

frameless|աջից
**Իմերեթական թագավորական** (հայ մատենագրության մեջ՝ Բաշիաչուխ), ուշ միջնադարի վրացական ֆեոդալական քաղաքական միվորում։ Առաջացել է 15-րդ դարի վերջին։ Մայրաքաղաքն էր Քութայիսը։ Հիմնական բնակիչները իմերեթներն էին։ Իմերեթական թագավորության ֆեոդալական միապետություն էր։ Սկզբնական շրջանում ընդգրկում էր Արևմտյան Վրաստանի ամբողջ տերիտորիան, հետագայում սահմանափակվեց նրա արևելյան հատվածով։ 16-րդ դարի սկզբից Իմերեթական թագավորության վասալական կախման մեջ ընկավ Օսմանյան Թուրքիայից։ Երկիրը տնտեսական և քաղաքական ծանր վիճակի հասցրին միջֆեոդալական երկպառակությունները։ Տարածվեց գերեվաճառությունը։ Անկում ապրեց մշակույթը։ Ալեքսանդր III թագավորը (1639-1660 թվականներ) թուրքական կախումից ազատվելու համար օգնություն խնդրեց Ռուսաստանից և հավատարմության ուխտ կնքեց ռուսաստանի ցարի հետ (1651 թվականի) սակայն որևէ իրական արդյունքի չհասավ։ Իմերեթական թագավորությունը վերելք ապրեց Սողոմոն I-ի (1752-1784 թվականներին) օրոք, որն ամրապնդեց թագավորական իշխանությունը, Խրեսիլի ճակատամարտում (1757 թվական) հաղթեց թուրքերին, հակաթուրքական ռազմական դաշինք կնքեց (1758 թվական) Քարթլի-Կախեթիր թագավոր Հերակլ II-ի հետ։ 1774 թվականին Քյուչուկ-Կայնարջիի ռուս-թուրքական հաշտության պայմանագրով վավերացվեցին այդ հաջողությունները։ Սողոմոն I 1784 թվականին ձեռնամուխ եղավ նաև Գուրիայի ազատագրմանը, սակայն պարտություն կրեց։ 1804 թվականին Սողոմոն II ընդունեց Ռուսաստանի հովանավորությունը և դարձավ ինքնավար կառավարիչ, սակայն 1811 թվականին Իմերեթական թագավորությունը վերածվեց Ռուսական կայսրության Իմերեթիայի մարզի, իսկ հետագայում կազմեց Քութայիսի նահանգի մի մասը։

Կատեգորիա:Իմերեթի թագավորություն
Կատեգորիա:Եվրոպայի նախկին միապետություններ
Կատեգորիա:Ասիայի պատմական միապետություններ
Կատեգորիա:Մերձավոր Արևելքի պատմական պետություններ
Կեռոն

**Կեռոն** (), որձախոտ, կերոն, ջրեղեգ, կատվագի, խոտեղեգ, կեռոնազգիների ընտանիքի բազմամյա, ճահճային կամ ջրաճահճային կոճղարմատավոր բույսերի ցեղ։

## Կենսաբանական նկարագիր
Ցողունը գլանաձև է, կանգուն, բարձրանում է՝ 80-250 սմ։ Տերևները հերթադիր գծաձև են։ Ծաղկաբույլը խիտ, գլանաձև, մուգ շագանակագույն կողր է (գտնվում է ցողունի գագաթին), որի վրա հաջորդում են իգական (ներքևում) և արական (վերևում) մանր ծաղիկները։ Ծաղկում է հուլիս-օգոստոսին։ Պտուղը թռչող ընկուզիկ է։

## Նշանակություն
Կոճղարմատները պարունակում են 44,2-57,2 % օսլա, շաքարներ, գլիկոզիդներ, վիտամին C և այլն, տերևները (մինչև ծաղկելը)՝ 71-82,2 մգ % վիտամիններ։ Կոճղարմատն ուտելի է, կարելի է պատրաստել մարինադ, ստանալ ալյուր և այլն։ Ցողուններից և տերևներից պատրաստում են զամբյուղներ, ծաղկամաններ, խսիր և այլն։ Որոշ տեսակներ կլիմայավարժեցվել են Երևանի բուսաբանական այգում։

## Տեսակներ
Հայտնի է 15, Հայաստանում՝ 5 տեսակ. 
*Կեռոն լայնատերև (*L. latifolia*), 
*Կեռոն Լաք Ամանի (*T.laxmanii*), 
*Կեռոն նեղատերև (*T. angustifolia*), 
*Կեռոն դոմինիկյան (*T. domingensis*) 
*Կեռոն փոքր (*T.minima*)։

## Տարածում
Տարածված է Արմավիրի, Արարատի, Կոտայքի, Գեղարքունիքի, Վայոց ձորի, Շիրակի, Տավուշի և այլ մարզերի ստորին և միջին լեռն, գոտիներում։ Աճում է գետերի, բնական և արհեստական լճերի, ջրամբարների ափերին, ճահճուտներում (800-2400 մ բարձր-ներում)։

Կատեգորիա:Կեռոնազգիներ
Կատեգորիա:Աֆրիկայի բուսականություն
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Կատեգորիա:Արմատապտուղներ
Ինդրա

thumb
**Ինդրա**, հնդկական աստված, վեդայական դիցաբանական կերպար։ Ռիզվեդայում Ինդրային նվիրվել են հիմներ, համարվել է գերագույն աստված։ Կրել է Ապիտա՝ ջրածին, ջրերի որդի մակդիրը։ Պատկերվել է որպես ցուլ, խարտյաշ պատանի և այլն։ Արտահայտել է ամպրոպի, արեգակի, արշալույսի, անձրևի կենարար ուժի և Ռազմի աստծու հատկություններ։ Ղեկավարում է եղանակը, անձրևը, կայծակը, ամպրոպը։ Ըստ վեդայական առասպելի, Ինդրան սպանում է վիշապներին, մասնավորապես երկնային ջրերը արգելակող վիշապ Վրթրային։ Մանուկ Աբեղյանի տեսակետով Վահագնը և Ինդրան ծագումնաբանությամբ, բնավորությամբ և ընդհանուր այլ գաղափարներով ունեն նմանություններ։

Կատեգորիա:Աստվածներ այբբենական կարգով
Կատեգորիա:Գերագույն աստվածներ
Միդլսբրո

**Միդլսբրո** (անգլ.՝ Middlesbrough [ˈmɪdəlzbrə]) — մեծ քաղաք, գտնվում է Տիս գետի հարավային ափին Հյուսիսային Յորքշիր կոմսությունում, Անգլիայի հյուսիս-արևմուտքում, խոշորագույն արդյունաբերական կենտրոն։ Տեղական ինքնակառավարման մարմինը Միդլսբիրյան քաղաքային խորհուրդն է։

1889 թվականից սկսած Միդլսբրոն քաղաք-կոմսություն էր Յորքշիրում, սակայն 1968 թվականին այն դարձավ Տիսսայդ կոմսության կենտրոնը, որը հետագայում Կլիվլենդ կոմսության մեջ է ներառվում 1874 թվականին։ 1996-ին Միդլսբրոն դառնում է միասնական միավոր Հյուսիսային Յորքշիր կոմսությունում։ "Erimus" ("Մենք կլինենք"), լատիներենով, ընտրվել է որպես քաղաքի կարգախոս 1830 թվականին, որպեսզի ցույց տան քաղաքի կամքի ուժը։

## Քույր քաղաքները
*  Միդլսբրո (Կենտուկի), Կենտուկի, ԱՄՆ
*  Օբերհաուզեն, Գերմանիա (1974)
*  Դյունկերկ, Ֆրանսիա (1976)
*  Մասվինգո, Զիմբաբվե (1990)

Կատեգորիա:1830 թվականին հիմնադրված բնակավայրեր
Կատեգորիա:Անգլիայի քաղաքներ
Կատեգորիա:Հյուսիսային ծովի նավահանգստային քաղաքներ
Թռիչքի կառավարման կենտրոն

մինի|ԹԿԿ գլխավոր աշխատասենյակը
**Թռիչքի կառավարման կենտրոն**, **ԹԿԿ** (), «Ռոսկոսմոս» ընկերության տիեզերական թռչող ապարատների (ՏԹԱ) կենտրոնական կայան, թռիչքների կառավարման աշխատանքների (պրոցեսների, գործողությունների) համալիրների կենտրոնացված օպերատիվ-տեխնիկական ղեկավարումն իրագործող օրգան։ Թռիչքի կառավարումն իրականացվում է աշխատատեղերից, որոնք սարքավորված են հրամանների և ծրագրերի հաղորդման, տիեզերագնացների, ՏԹԱ-ի հետ ինֆորմացիայի փոխանակման կապի կանալներով, վերերկրյա, տիեզերանավերի և ինքնաթիռների չափիչ համալիրներով, կոորդինացիոն-հաշվողական կենտրոնով (ինֆորմացիոն-հաշվողական համալիրով) և այլ ծառայություններով։

Աշխատատեղերում տեղակայված են վերերկրյա և տիեզերական հեռուստատեսության էկրաններ, ստացվող և հաղորդվող տեղեկատվություն դիտողական պատկերման միջոցներ, որոնք հնարավորություն են տալիս հետևել թռիչքի ընթացքին, հրամանների և ծրագրերի անցմանն ու կատարմանը։ ԹԿԿ-ից կառավարում են մեկ կամ մի քանի միատիպ ՏԹԱ-ների թռիչքները։ Ըստ նշանակման տարբեր ՏԹԱ-ների կառավարման անհրաժեշտությունը հանգեցրել է մասնագիտացված ԹԿԿ-ների կազմակերպմանը, որոնց աշխատանքի կոորդինացումն իրականացվում է հրամանա- չափիչ համալիրների պլանակոորդինացիոն ծառայություններով։

Կատեգորիա:Տիեզերագնացություն
Կեղծ ալրացողային սնկեր

**Կեղծ ալրացողային սնկեր**, օօմիցետների դասի պերոնոսպորայինների ընտանիքի սնկեր։

## Տարածում
մինի|''Podosphaera pannosa'' վարդի վրա
Հայաստանում տարածված են վնասակար պլազմոպարա վիտիկոլան (*Plasmo- para viticola*)՝ խաղողի միլդյուի հարուցիչը, պերոնոսպորա սպինացեան (*Peronospora spinaceae*)՝ ախտահարում է սպանախը և այլ տեսակներ։ Պերոնոսպորայի տարբեր տեսակներ հարուցում են բազմաթիվ բակլազգի կերաբույսերի պերոնոսպորոզ հիվանդությունը։

## Նկարագիր
Օբլիգատ մակաբույծներ են, ախտահարում են խոտաբույսերը, հազվադեպ՝ թփերը։ Հարուցում են կեղծ ալրացողային հիվանդություն (առաջացնում են տարածուն կամ տեղային վարակ)։ Ախտահարված հատվածներում (հիմնականում տերևների վրա) ի հայտ է գալիս քլորոզ, հետագայում՝ գորշացող բծեր, որոնք ծածկվում են նուրբ, հազվադեպ՝ խիտ, հեշտ անհետացող, սպիտակ, մոխրագույն, մանուշակագույն փառով։ Առաջացնում են անսեռ սպորատվություն՝ կոնիդիակիր (սպորակիր) թելիկներ՝ կոնիդիումևերով։ Կարգաբան, նշանակություն ունեն կոնիդիակիր թելիկների ծայրային ճյուղերի ճյուղավորման տիպերը։ Օրինակ՝ պլազմոպարա ցեղի ծայրային ճյուղերը ճյուղավորված են ուղիղ անկյան տակ, պերոնոսպորայինը՝ դիխոտոմիկ։ Կոնիդիումներն աճում են կոնիդիակիր թելիկներից պոկվելուց հետո՝ առաջացնելով աճման խողովակ կամ զոոսպորներ։

## Ախտածիններ
մինի
* *[[Uncinula necator]]* 
* *[[Sphaerotheca mors]]* 
* *[[Erysiphe graminis]]* 
* *[[Sphaerotheca pannosa]] forma persicae* 
* *[[Erysiphe communis]]* 
* *[[Sphaerotheca pannosa]]* Lew. var. *rosae* Voron. - վարդի վրա,
* *[[Erysiphe cichoracearum]], [[Sphaerotheca fuliginea]]*

## Ծանոթագրություններ

## Գրականություն
* Энциклопедия по биологии Аванта + , 1996.
* Головин П. Н., Мучнисторосяные грибы, паразитирующие на культурных и полезных растениях, М. — Л., 1960.

## Արտաքին հղումներ
* About ''Erysiphe necator''
* Comment prévenir les maladies du verger (oïdium, tavelure, chancre) en vidéo.
* Oïdium du pêcher et du pommier 

Կատեգորիա:Բույսերի հիվանդություններ
Մաթիաս Գինթեր

**Մաթիաս Գինթեր** (գեր.՝ Matthias Ginter, ), գերմանացի պրոֆեսիոնալ ֆուտբոլիստ, ով ներկայումս խաղում է գերմանական Բորուսիա Դորտմունդ ակումբում, Գերմանիայի ֆուտբոլի ազգային հավաքականի անդամ է։ Խաղում է կենտրոնական պաշտպանի դիրքում։ 2014 թ. հուլիսի 10-ի դրությամբ տրանսֆերային արժեքը 12,000,000€ է։

## Ակումբային կարիերա
Փոքր ժամանակվանից էլ տեսանելի էր, որ Գինտերը օժտված է յուրահատուկ տաղանդով։ 11 տարեկանում արդեն խաղում էր «Ֆրայբուրգ» ակումբում։ Սկզբում նա խաղում էր կիսապաշտպանությունում, ցույց տալով իր գիտելիքները ինչպես պաշտպանությունում, այդպես էլ հարձակվողի դերում։ Իսկ Բունդեսլիգայում Մատտիասը խաղում է միայն որպես պաշտպան։

2012 թ.-ի հունվարի 21-ին Մատտիասը նորամուտը նշեց «Ֆրայբուրգի» հիմնական կազմում՝ «Աուֆսբուրգի» դեմ պաղում՝ դուրս գալով 70-րդ րոպեին և 88-րդ րոպեին իր հաշվին առաջին գոլը գրանցեց։ Այդ գոլը թիմի խաղացողներից ամենափոքր տարիքում է խփել՝ Բունդեսլիգայում։ Նախորդ ռեկորդը պատկանում էր Դենիս Աոգոյին։ Հունվարի 23-ին՝ նորամուտից 2 օր անց, Մատտիասը «Ֆրայբուրգի» հետ պրոֆեսիոնալ պայմանագիր կնքեց։

2014 թ.-ի հուլիսի 17-ին Գինտերը մինչև 2019 թ.-ը պայմանագիր կնքեց «Բորուսսիա Դորտմունդի» հետ։

## Կարիերան հավաքականում
2014 թ.-ի մարտի 5-ին կայացած Չիլիի դեմ խաղում իր նորամուտը նշեց հավաքականում։ Մատտիասը դարձավ 900-րդ ֆուտբոլիստը, ով խաղացել է Գերմանիայի հավաքականում։ Յոահիմ Լյովը նրան հրավիրեց մասնակցելու Բրազիլիայում կայանալիք աշխարհի 20-րդ առաջնությանը, որտեղ նա մասնակցեց 1 խաղի։

## Ձեռքբերումներ
### Թիմային
; «Ֆրայբուրգ»
* Պատանեկան Գերմանիայի գավաթի մրցանակակիր։ 2011

; «Բորուսիա Դորտմունդ»
* Գերմանիայի սուպերգավաթի մրցանակակիր։ 2014

### Հավաքականի հետ
; '''Գերմանիայի հավաքական'''
* Աշխարհի առաջնության հաղթող։ 2014

### Անձնական
* Ֆրից Վալտերի մրցանակ (Մ18) (1)։ 2012.

## Ծանոթագրություններ

## Արտաքին հղումներ
* Պրոֆիլը ''Fussballdaten.de'' կայքում 

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի աշխարհի չեմպիոններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրայբուրգի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ